สวัดดีค่ะ รบกวนสอบถามคุณนะคะ เพิ่งผ่าคลอดได้2 เดือน มีการสวนปัสสาวะตามปกติ หลังจากคลอดทานยาคุม ซีราเซตค่ะ มีเพศสัมพันธ์กับสามีประมาณ 2-3 ครั้ง รู้สึกเจ็บแสบตรงทางเดินปัสสาวะเวลาจับ และทุกครั้งหลังมีเพศสัมพันธ์เสร็จเวลาไปปัสสาวะจะรู้สึกแสบมากเลยค่ะ แต่สักพักพอไปปัสสาวะอีกรอบจะหายเป็นปกติค่ะ อยากทราบว่าเกิดจากอะไรค่ะและถ้าต้องไปพบแพทย์ควรไปพบเฉพาะทางด้านไหนค่ะ
สวัสดีค่ะ อาการปัสสาวะขัดดังกล่าวมา อาจเกี่ยวกับ-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้ มาด้วยปัสสาวะแสบขัดหรือเป็นเลือด-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้-การติดเชื้อในท่อปัสสาวะจากโรคติดต่อทางเพศสัมพันธ์เช่นหนองในหากมีอาการปัสสาวะบ่อยและแสบขัด แต่ไม่มีไข้น่าจะเป็นกระเพาะปัสสาวะอักเสบมากที่สุดค่ะควรไปพบแพทย์เพื่อตรวจปัสสาวะยืนยันการวินิจฉัยด้วยการตรวจปัสสาวะ ถ้าพบว่าเป็นกระเพาะปัสสาวะอักเสบจะได้รับยาฆ่าเชื้อและควรไปติดตามอาการตามนัดว่าหายขาดแล้ว อาจเป็นแพทย์โรคทั่วไปก่อนได้ค่ะ ถ้าเป็นหลายๆครั้งซ้ำๆ ได้ยาแล้วไม่ดีขึ้น หรือไม่หายขาด แพทย์อาจส่งต่อแพทย์เฉพาะทางด้านระบบทางเดินปัสสาวะต่อไปการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าปวดหน่วงท้องน้อยร่วมด้วย พักผ่อน